Uredba Sveta (ES) št. 3235/94

z dne 20. decembra 1994

o spremembi nekaterih določb v kmetijskem sektorju kot posledici pristopa Avstrije, Finske in Švedske v zvezi z delnim financiranjem nekaterih ukrepov v korist novih držav članic

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti,

ob upoštevanju Akta o pristopu iz leta 1994 in zlasti člena 150(3),

ker je novim državam članicam treba omogočiti, da izkoristijo delno financiranje Skupnosti v zvezi s spremljanjem izdatkov kmetijstva, je treba spremeniti nekatere določbe uredb Sveta (EGS) št. 4045/89 z dne 21. decembra 1989 o nadzoru poslovanja s strani držav članic, ki so sestavni del sistema financiranja jamstvenega oddelka Evropskega kmetijskega usmerjevalnega in jamstvenega sklada [1], (EGS) št. 307/91 z dne 4. februarja 1991 o okrepljenem spremljanju nekaterih izdatkov v breme jamstvenega oddelka Evropskega kmetijskega usmerjevalnega in jamstvenega sklada [2], (EGS) št. 3508/92 z dne 27. novembra 1992 o vzpostavitvi integriranega upravnega in nadzornega sistema za nekatere programe pomoči Skupnosti [3] ter (ES) št. 165/94 z dne 24. januarja 1994 o sofinanciranju pregledov z daljinskim zaznavanjem s strani Skupnosti [4];

ker je treba natančneje določiti pogoje za odobritev delnega financiranja Skupnosti iz zgoraj navedenih uredb, še zlasti trajanje, skupni letni znesek, stopnjo udeležbe in odstotno porazdelitev med države članice,

SPREJEL NASLEDNJO UREDBO:

Člen 1

1. Uredba (EGS) št. 4045/89 se spremeni:

(a) v členu 12 se "v členih 13, 14 in 15" nadomesti z "v členih 13, 14, 15 in 16a";

(b) vstavi se naslednji člen:

"Člen 16a

Skupnost krije izdatke iz členov 13, 14 in 15, ki jih bodo imele Avstrija, Finska in Švedska v obdobju treh let po 1. januarju 1995 po stopnji 50 %, ne glede na vrsto izdatkov, vendar do najvišjega letnega zneska 360000 ekujev za vsako od navedenih držav."

2. Uredba (EGS) št. 307/91 se spremeni:

(a) za členom 1(1) se doda naslednji odstavek:

"1a. Skupnost bo od 1. januarja 1995 za obdobje treh let sofinancirala izdatke Avstrije, Finske in Švedske do 50 %, pri čemer najvišji letni znesek za Finsko znaša 125000 ekujev, za Avstrijo in Švedsko pa 250000 ekujev.";

(b) za členom 2(1) se doda naslednji odstavek:

"1a. Skupnost bo od 1. januarja 1995 za obdobje treh let sofinancirala izdatke Avstrije, Finske in Švedske do 50 %, pri čemer najvišji letni znesek za Finsko znaša 125000 ekujev ter za Avstrijo in Švedsko 250000 ekujev."

3. V členu 10(2) Uredbe (EGS) št. 3508/92 se drugi pododstavek nadomesti z naslednjima pododstavkoma:

"Vendar bo Skupnost od 1. januarja 1995 za obdobje treh let sofinancirala izdatke Avstrije, Finske in Švedske v okviru razpoložljivih sredstev.

Skupni znesek se razdeli med države članice na naslednji način:

za 1995:

Belgija | 2,2 % |

Danska | 2,3 % |

Nemčija | 9,2 % |

Grčija | 8,0 % |

Španija | 16,5 % |

Francija | 13,3 % |

Irska | 4,2 % |

Italija | 18,1 % |

Luksemburg | 0,6 % |

Nizozemska | 2,8 % |

Avstrija | 3,3 % |

Portugalska | 5,3 % |

Finska | 2,7 % |

Švedska | 2,4 % |

Združeno kraljestvo | 9,1 % |

za 1996 in 1997:

Avstrija | 39,3 % |

Finska | 32,1 % |

Švedska | 28,6 %" |

4. Tabela v prilogi Uredbe (ES) št. 165/94 se nadomesti z naslednjo tabelo:

"Deleži iz člena 1(2), ki veljajo od 1. januarja 1995:

(%) |

Belgija | 2,2 |

Danska | 2,3 |

Nemčija | 9,2 |

Grčija | 8,0 |

Španija | 16,5 |

Francija | 13,3 |

Irska | 4,2 |

Italija | 18,1 |

Luksemburg | 0,6 |

Nizozemska | 2,8 |

Avstrija | 3,3 |

Portugalska | 5,3 |

Finska | 2,7 |

Švedska | 2,4 |

Združeno kraljestvo | 9,1" |

Člen 2

Ta uredba začne veljati z dnem uveljavitve Pristopne pogodbe iz leta 1994.

Ta uredba je v celoti zavezujoča in se neposredno uporablja v vseh državah članicah.

V Bruslju, 20. decembra 1994

Za Svet

Predsednik

J. Borchert

[1] UL L 388, 30.12.1989, str. 18. Uredba, spremenjena z Uredbo (EGS) št. 1863/90 (UL 170, 3.7.1990, str. 23).

[2] UL L 37, 9.2.1991, str. 5.

[3] UL L 355, 5.12.1992, str. 1. Uredba, spremenjena z Uredbo (ES) št. 165/94 (UL L 24, 29.1.1994, str. 6).

[4] UL L 24, 29.1.1994, str. 6.

--------------------------------------------------